ΓΡΑΠΤΗ ΕΡΩΤΗΣΗ P-0861/02

υποβολή: Lord Inglewood (PPE-DE) προς την Επιτροπή

(20 Μαρτίου 2002)

Θέμα: Ευρωπαϊκή Αγορά Καλών Τεχνών

Προτείνει η Επιτροπή κάποια μέτρα σε απάντηση στην πρόσφατη έκθεση που ανέθεσε προς εκπόνηση η Ευρωπαϊκή Ομοσπονδία Καλών Τεχνών, η οποία καταδεικνύει ότι η Ευρωπαϊκή Αγορά Καλών Τεχνών έχει απώλειεςπέρ της αγοράς των Ηνωμένων Πολιτειών·

Απάντηση του κ. Bolkestein εξ ονόματος της Επιτροπής

(23 Απριλίου 2002)

Το ερώτημα που θέτει ο αξιότιμος βουλευτής αφορά την έκθεση Η ευρωπαϊκή αγορά έργων τέχνης το 2002, την εκπόνηση της οποίας ανέθεσε το Ευρωπαϊκό Ίδρυμα Καλών Τεχνών (ΕΙΚΤ).

Σύμφωνα με το ΕΙΚΤ, η εν λόγω έκθεση καταδεικνύει — μεταξύ άλλων θετικών αποτελεσμάτων της αγοράς έργων τέχνης — μία ανησυχητική μείωση του μεριδίου της Ευρώπης στην παγκόσμια αγορά έργων τέχνης από το 1998, κατά 7.2 % προς όφελος των Ηνωμένων Πολιτειών. Η μείωση αυτή, σύμφωνα με την έκθεση, μπορεί να αποδοθεί — μεταξύ άλλων — και στην εναρμόνιση του δικαιώματος παρακολούθησης (Droit de Suite) σε κοινοτικό επίπεδο.

Η προαναφερόμενη έκθεση ανατέθηκε από το ΕΙΚΤ με τη στήριξη άλλων ευρωπαϊκών οργανώσεων που εκπροσωπούν ορισμένους από τους οικονομικούς παράγοντες της αγοράς έργων τέχνης. Επομένως, η οικονομική και ρυθμιστική ανάλυση που διεξάχθηκε στο πλαίσιο της έκθεσης αντικατοπτρίζει μία μερική θεώρηση της ευρωπαϊκής αγοράς έργων τέχνης, ιδίως δε των οργανώσεων που δραστηριοποιούνται στο εμπόριο έργων τέχνης όπως είναι το ΕΙΚΤ.

Όσον αφορά τιςποτιθέμενες αρνητικές επιπτώσεις της εναρμόνισης του δικαιώματος επαναπώλησης, η Επιτροπή κρίνει σκόπιμο στο σημείο αυτό ναπενθυμίσει ότι η οδηγία για το δικαίωμα παρακολούθησης(1) δεν έχει αρχίσει να ισχύει ακόμη και δεν θα ισχύσει πριν από την 1η Ιανουαρίου 2006. Πράγματι, η οδηγία δεν έχει επιφέρει ακόμη αλλαγές στα κράτη μέλη. Επιπλέον, η εν λόγω οδηγία προβλέπει κατάλληλους μηχανισμούς για την πρόληψη της μετατόπισης των πωλήσεων έργων σύγχρονης τέχνης, ιδίως δε των ακριβότερων, εκτός Κοινότητας. Επομένως, ο ισχυρισμός ότι για τη σημειωθείσα κατά 7.2 % μείωση στην ευρωπαϊκή αγορά έργων τέχνης ευθύνεται η οδηγία για το δικαίωμα παρακολούθησης, θεωρείται αβάσιμος πολύ δε περισσότερο αφού εννέα κράτη μέλη εφαρμόζουν ήδη στην πράξη το δικαίωμα παρακολούθησης.

Επιπλέον, τα δικαιώματα παρακολούθησης εφαρμόζονται ήδη σε περισσότερες από εξήντα χώρες παγκοσμίως. Η Επιτροπή, για να διαλύσει τυχόν ανησυχίες για τον πιθανό αρνητικό αντίκτυπο στην ευρωπαϊκή αγορά έργων τέχνης ανέλαβε, στο πλαίσιο της εν λόγω οδηγίας, τη δέσμευση να επιδιώξει την περαιτέρω επέκταση της εφαρμογής των δικαιωμάτων παρακολούθησης σε διεθνές επίπεδο.

Τέλος, από μία έκθεση που δημοσιεύτηκε στις 28 Απριλίου 1999 για τον αντίκτυπο της οδηγίας 94/5/ΕΚ(2) στην ανταγωνιστικότητα της κοινοτικής αγοράς έργων τέχνης έναντι των αγορών έργων τέχνης τρίτων χωρών, η Επιτροπή κατέληξε στο συμπέρασμα ότι η εν λόγω οδηγία δεν έχει σημαντικό αντίκτυπο στην κοινοτική αγορά έργων τέχνης και επιπλέον ότι η αγορά έργων τέχνης παρουσίασε καλύτερα αποτελέσματα μετά την εισαγωγή ΦΠΑ στις εισαγωγές.

(1) Οδηγία 2001/84/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, σχετικά με το δικαίωμα παρακολούθησηςπέρ του δημιουργού ενός πρωτότυπου έργου τέχνης ΕΕ L 272 της 13.10.2001.

(2) Οδηγία του Συμβουλίου 94/5/ΕΚ της 14ης Φεβρουαρίου 1994 για τη συμπλήρωση του κοινού συστήματος φόρου προστιθέμενης αξίας και την τροποποίηση της οδηγίας 77/388/ΕΟΚ Ειδικό καθεστώς που εφαρμόζεται στα μεταχειρισμένα αγαθά και στα αντικείμενα καλλιτεχνικής, συλλεκτικής ή αρχαιολογικής αξίας, ΕΕ L 60 της 3.3.1994.